Denka

I denka i xe on popolo nilotico che vive in tel Sudan. I vive in tel Bahr el Ghazal, ma anca tochi de Kordofan e Upper Nile. I denka i xe pastori e tuta la loro cultura la mete le bestie al sentro. I xe anca agricoltori durante la stagion seca, co le paludi do i vive (el Sudd) le se ritira e ghe lasa posto a i campi.

 Popołasion 
I denka i xe sirca 4 milioni de persone e i xe el 12% de la popołasion de el Sudan.

 Vita 
I denka i vive in vilagi, ma durante el periodo de la seca, co el Nilo el se sbasa e le paludi de el Sudd le perde teritorio e le se lontana da i vilagi, i costruise de i campi provisori do i pastori i mete le vache.

 Sotogrupi 
I denka i se divide in nove sotogrupi: atuot, aliab, chiej, agar, gok, rek, twij, malual, e ngok. Tuti i omeni denka i ga da pasar soto el proceso de le iniziasion. El xe durante sti riti che a tuti vien dato on novo nome, in relasion co el color de le vache.

 Credi 
I denka i crede a on Dio (Nhialic) che el se fa vivo co la posesion temporanea de la zente. Ancò tanti denka i sa fato cristiani (luterani o catolici). I misionari comboniani de Verona i ga laorà co sta sente fin dal 1857 e i ga publicà libri so la cultura e la lengoa.

 Gueriglia 
El cao de la gueriglia ne la guera contro el nord el xera on denka (John Gargang). Garang el xe stà copà co on incidente aereo sie mesi dopo la fin de la guera. Salva Kiir Mayardit el xe diventà el presidente del Sud Sudan e vice presidente de tuto el paexe al so posto.

Categoria:Sudan
Categoria:Popołi de l'Africa